Acțiune introdusă la 19 august 2022 – Sberbank of Russia/Comisia și SRB
(Cauza T-525/22)
Limba de procedură: engleza
Părțile
Reclamantă: Sberbank of Russia OAO (Moscova, Rusia) (reprezentanți: D. Rovetta, M. Campa, M. Pirovano, M. Moretto și V. Villante, avocați)
Pârât: Comisia Europeană, Comitetul Unic de Rezoluție (SRB)
Concluziile
Reclamanta solicită Tribunalului:
anularea Deciziei SRB/EES/2022/21 de a lua măsuri de rezoluție în ceea ce privește Sberbank d.d., adoptată la 1 martie 2022 de SRB, precum și anularea primului raport de evaluare redactat de SRB la 27 februarie 2022 și a celui de al doilea raport de evaluare întocmit de SRB la 27 sau la 28 februarie 2022;
anularea Deciziei (UE) 2022/948 a Comisiei din 1 martie 2022 privind aprobarea schemei de rezoluție pentru Sberbank d.d.1 ;
obligarea SRB și a Comisiei la plata cheltuielilor de judecată.
Motivele și principalele argumente
În susținerea acțiunii, reclamanta invocă trei motive.
Primul motiv întemeiat pe încălcarea unor norme fundamentale de procedură.
Al doilea motiv întemeiat pe încălcarea obligației de motivare, a articolului 296 TFUE și a articolului 41 alineatul (2) litera (c) din Carta drepturilor fundamentale a Uniunii Europene, precum și pe încălcarea dreptului la o protecție jurisdicțională eficientă și a articolului 47 din Carta drepturilor fundamentale a Uniunii Europene.
Al treilea motiv întemeiat pe o eroare vădită de apreciere săvârșită la analiza tuturor condițiilor privind dispozitivul de rezoluție și pe încălcarea articolului 6 din Regulamentul (UE) nr. 806/20141, a articolului 39 din Directiva 2014/59/UE2, precum și a dreptului fundamental de proprietate și a libertății de a desfășura o activitate comercială.
____________
1     JO 2022, L 164, p. 65.
1     Regulamentul (UE) nr. 806/2014 al Parlamentului European și al Consiliului din 15 iulie 2014 de stabilire a unor norme uniforme și a unei proceduri uniforme de rezoluție a instituțiilor de credit și a anumitor firme de investiții în cadrul unui mecanism unic de rezoluție și al unui fond unic de rezoluție și de modificare a Regulamentului (UE) nr. 1093/2010 (JO 2014, L 225, p. 1).
1     Directiva 2014/59/UE a Parlamentului European și a Consiliului din 15 mai 2014 de instituire a unui cadru pentru redresarea și rezoluția instituțiilor de credit și a firmelor de investiții și de modificare a Directivei 82/891/CEE a Consiliului și a Directivelor 2001/24/CE, 2002/47/CE, 2004/25/CE, 2005/56/CE, 2007/36/CE, 2011/35/UE, 2012/30/UE și 2013/36/UE ale Parlamentului European și ale Consiliului, precum și a Regulamentelor (UE) nr. 1093/2010 și (UE) nr. 648/2012 ale Parlamentului European și ale Consiliului (JO 2014, L 173, p. 190).